KONFIRMANTLEIREN I KRAGERØ

Kragerøleiren ønsker alle årets konfirmanter velkommen! Det er vårt mål at leiren skal bli en god opplevelse med tid til å lære, oppleve, undres, utfordres og trives. Vi ønsker å synliggjøre ansvarsforholdet mellom leiren og den enkelte deltaker, med sikte på å gi konfirmantene en så sikker, trygg og god leiropplevelse som mulig!

**Tilrettelegging**

Det vil alltid være noen som trenger litt ekstra hjelp for å kunne delta på en god måte. Det kan handle om sykdom, funksjonsnedsettelse, mobbing eller utestenging. Noen opplever sosial utrygghet og har behov for en trygg person som er tett på. Konfirmantleiren har gruppeledere som kan være ekstra observante for å hjelpe konfirmantene til å samarbeide og se hverandre. Når dette ikke er tilstrekkelig, har vi også ledere som kan følge enkeltkonfirmanter. I noen tilfeller er det nødvendig å søke kommunen om økonomisk støtte for å dekke lønn til støtteperson. Foreldre/foresatte kan søke om støttekontakt eller avlastning i forbindelse med leiren. Tildelingskontoret i kommunen vil kunne svare på hvor søknaden kan sendes.

**For å kunne legge til rette for små og store behov må dette meldes inn til oss i god tid. Bruk helseskjema eller ta direkte kontakt via mail til ditt kirkekontor.**

**HMS-plan**

Styringsgruppa for konfirmantleiren i Kragerø har det siste året arbeidet for å bedre sikkerheten rundt leiren, og har i den forbindelse utarbeidet en grundig HMS-plan. Her er ulike risikoforhold vurdert og tiltak satt inn, både når det gjelder det fysiske og det psyko-sosiale miljøet.

**HMS-planen gjør særlig oppmerksom på:**

* Bagasje skal være merket med konfirmantens navn.
* På bussturene bruker alle setebelte, og forholder seg til instruks fra sjåføren.
* Konfirmantene har på seg låsbare armbånd under hele oppholdet.
* Verdisaker og mobiltelefon tas med på eget ansvar.
* Bading skjer kun med badevakt tilstede. Hopping/stuping er bare tiltatt på anviste steder.
* Redningsvest er påbudt v/ vannaktiviteter (tubekjøring, kano, båt etc.) For øvrig må det vises aktsomhet for å unngå skader og rette seg etter instrukser som blir gitt i forbindelse med disse aktivitetene.
* Veiene i Kragerø er smale! Vis forsiktighet og gå en eller to i bredden langs kanten av veien.
* Rommene på Sportellet skal være en frisone.

Vi har lest og forstått HMS-planens forventninger til oss:

…………………………… (Sted) …………… (Dato)

Konfirmantens underskrift …………………………………………………………

Foresattes underskrift ………………………………………………………………